Barnaheill - Save the Children hafa ráðist í samstarf við lyfjafyrirtækið GlaxoSmithKline ( GSK ) með það að markmiði að koma í veg fyrir dauða milljón barna undir fimm ára aldri á næstu fimm árum . Aðgengi að tveimur tegundum barnalyfja verður aukið til að ráðast gegn nýbura - og ungbarnadauða . Sérfræðiþekking beggja aðila á mismunandi sviðum verður grunnurinn að verkefninu sem hófst formlega 10. maí , fyrst í Kongó og Kenýu . Reynslan þar verður nýtt til að setja af stað sambærileg verkefni í fleiri löndum í suðurhluta Afríku , Asíu og Suður-Ameríku . Rannsóknir og þróunarvinna GSK hafa meðal annars leitt í ljós að sýklaeyðandi efni í munnskoli er hægt að umbreyta í lyf fyrir nýbura . Fyrirtækið hefur einnig kynnt til sögunnar sýklalyf í duftformi sem hentar vel ungum börnum með lungnabólgu , en hún er ein helsta dánarorsök barna undir fimm ára aldri . Þetta er í fyrsta sinn sem Barnaheill - Save the Children taka þátt í að rannsaka og þróa lyf fyrir börn , en það gerist með þátttöku í sérstakri stjórn sem hefur það meðal annars að markmiði að hraða þróun nýsköpunar í lyfjum sem vinna gegn barnadauða . Stjórnin skoðar einnig nýjar aðferðir sem tryggja sem mesta dreifingu og aðgengi að lyfjunum í þróunarlöndum . GSK mun styrkja hlutverk Save the Children í heilsufarsmálum , styðja sérfræðiþekkingu og veita þannig börnum í afskekktustu og vanþróuðustu samfélögunum grunnheilbrigðisþjónustu . Þó svo að góður árangur hafi náðst í baráttunni gegn barnadauða , létust næstum sjö milljónir barna fyrir fimm ára aldur á árinu 2011 af viðráðanlegum orsökum . Með því að auka aðgengi að heilbrigðisþjónustu , bólusetningum og næringarbættum mat , er hægt að bjarga einni milljón barna undir fimm ára aldri frá dauða á næstu fimm árum . Bólusetning fátækustu barna er meðal aðferða sem notaðar verða auk þess sem heilbrigðisstarfsmönnum verður fjölgað . Þá er hluti verkefnisins þróun á næringarbættum mat á viðráðanlegu verði til að spyrna gegn vannæringu barna . „ Það má segja að þessi metnaðarfulla nýja samvinna sé nýsköpun í samstarfi af þessu tagi . Save the Children hafa ekki áður farið í samstarf við lyfjafyrirtæki á borð við GSK , en við trúum því að ef við njótum nýsköpunar , rannsókna og dreifikerfis fyrirtækisins , getum við haft mikil áhrif til góða fyrir milljónir barna , “ segir Erna Reynisdóttir , framkvæmdastjóri Barnaheilla – Save the Children á Íslandi . „ Samvinna af þessari stærðargráðu gefur okkur tækifæri til að gera st & oacut